b'\n_START_ARTICLE_\nStane Jurca\n_START_SECTION_\n\xc5\xbdivljenjepis\n_START_PARAGRAPH_\nStane Jurca je leta 1958 diplomiral na Odseku za metalurgijo Fakultete za rudarstvo, metalurgijo in kemijsko tehnologijo Univerze v Ljubljani. Kot raziskovalec je delal na Metalur\xc5\xa1kem in\xc5\xa1titutu /MI/ v Ljubljani - v letih 1963/64 je bil eno leto v ZDA na specializaciji s podro\xc4\x8dja metalurgije prahu. Leta 1970 je na Fakulteti za naravoslovje in tehnologijo magistriral in naslednje leto doktoriral._NEWLINE_Leta 1973 je od\xc5\xa1el iz MI in se zaposlil v Kova\xc5\xa1ki industriji Zre\xc4\x8de /dana\xc5\xa1nji Unior/, kjer so postavili pilotni obrat za proizvodnjo sintranih izdelkov. Od leta 1980 do 1987 je bil direktor podjetja Black and Decker Jugoslavija v Grosupljem; nato pa glavni tajnik Raziskovalne skupnosti Slovenije ter od 1988 direktor In\xc5\xa1tituta za elektroniko in vakumsko tehniko (IEVT)._NEWLINE_Bil je alpinist in gorski re\xc5\xa1evalec. Sedaj \xc5\xbeivi kot upokojenec v Podkorenu.'